Na temelju članka 32. Statuta Općine Ivanska, (Službeni vjesnik br.01/13/), Općinsko vijeće Općine Ivanska na svojoj 2. sjednici održanoj 05. prosinca 2013. godine donosi

**ODLUKU
O OSNIVANJU JEDNOSTAVNOG TRGOVAČKOG DRUŠTVA**

Članak 1.

Ovom odlukom Općinsko vijeće Općine Ivanska, osniva jednostavno trgovačko društvo radi obavljanja komunalnih djelatnosti.

Jednostavno trgovačko društvo poslovat će pod imenom IVANKOM Ivanska.

Sjedište jednostavnog trgovačkog društva je u Ivanskoj, Slavka Kolara 1.

Članak 2.

Predmet poslovanja jednostavnog trgovačkog društva čini obavljanje sljedećih djelatnosti:

* uzgoj usjeva, vrtnog i ukrasnog bilja,
* ostali kopneni prijevoz,
* opskrba pitkom vodom,
* odvodnja i pročišćavanje otpadnih voda,
* opskrba plinom,
* javna rasvjeta,
* održavanje čistoće,
* odlaganje komunalnog otpada,
* održavanje javnih površina,
* održavanje nerazvrstanih cesta,
* obavljanje dimnjačarskih poslova,
* tržnica na malo,
* održavanje groblja i krematorija, te obavljanje pogrebnih poslova,
* upravljanje stočnim sajmom,
* kupnja i prodaja robe,
* obavljanje trgovačkog posredovanja na domaćem i inozemnom tržištu,
* upravljanje stambenim zgradama,
* održavanje stambenih zgrada,
* pripremanje i usluživanje pića i napitaka,
* građenje , projektiranje i nadzor nad gradnjom.

 Članak 3.

Za direktora jednostavnog trgovačkog društva imenuje se Darko Turković iz Utiskana 48., 43231 Ivanska (OIB:46034764186)

Članak 4.

Ovlašćuje se načelnik Općine Ivanska mr.sc. Josip Bartolčić, dipl. ing. za provođenje ove Odluke .

Članak 5.

Ova odluka stupa na snagu danom objave u Službenom vjesniku Općine Ivanska.

BJELOVARSKO-BILOGORSKA ŽUPANIJA

OPĆINA IVANSKA

OPĆINSKO VIJEĆE

Klasa:011-01/13-01/26

Urbroj:2110/02-01-13-1

Ivanska, 05.12.2013.

PREDSJEDNICA:

 Ivana Peršić v.r.